சசிகலாவின் அண்ணன் சுந்தரவதனனின் மகன்தான் டாக்டர் வெங்கடேஷ். இவருடைய சகோதரிகளான அனுராதாவை தினகரனும், பிரபாவை டாக்டர் சிவகுமாரும் திருமணம் முடித்துள்ளனர். ஓ.பன்னீர்செல்வத்தை ராஜினாமா செய்ய வைத்ததில் இவர் ‘கை’ இருந்தது, கட்சி வட்டாரத்தில் பரபரப்பாகப் பேசப்பட்டது. சசிகலா சிறைக்குப் போகும் முன், கட்சியில் உறுப்பினர் களாக சேர்த்துக்கொண்ட குடும்ப உறுப்பினர்கள் இரண்டு பேரில் இவரும் ஒருவர். தினகரனை துணைப் பொதுச் செயலாளராக அறிவித்தாலும், வெங்கடேஷுக்கு எந்தப் பொறுப்பும் தரவில்லை. அதன்பின் நடந்த களேபரங்களில் மிரண்டு ஒதுங்கினார். அமைச்சர் விஜயபாஸ்கரின் வீட்டில் ரெய்டு நடந்தபோது, வெங்கடேஷ்தான் வருமானவரித் துறையின் அடுத்த குறி என்று பேசப்பட்டது. சென்னையில் உள்ள ஒரு ஸ்கேன் சென்டர் வெங்கடேஷுக்குச் சொந்தமானது. இப்போது அங்கு மட்டும் வந்து போய்க்கொண்டிருக்கிறார்.